OpenLLM-France/wikimedia huggingface dataset:
# Akeakamai

Akeakamai (capturada el 1976 – morta el 12 de novembre de 2003) era una femella de dofí mular de l'oceà Atlàntic. El nom significa en hawaià "filòsofa", és a dir, amant (ake) de la saviesa (akamai).
Akeakamai, junts amb els companys d'aquari Phoenix, Elele i Hiapo, va ser objecte dels estudis de Louis Herman sobre el llenguatge animal a Kewalo Basin Marine Mammal Laboratory a Honolulu, Hawaii. L'article més conegut és l'obra original descrita per Herman, Richards i Wolz (1984). L'estudi va investigar l'habilitat de dos dofins mulars, Akeakamai i Phoenix, per entendre oracions exhortatives. El plantejament d'examinar la comprensió contrasta amb el plantejament habitual de molts estudis amb els grans simis que s'enfoquen a la producció. Els resultats presenten la primera evidència convincent de l'habilitat dels dofins mulars per processar informació semàntica i sintàctica d'oracions. La metodologia dels experiments subratlla la independència de l'habilitat de la comprensió de la modalitat de la comunicació perquè els experiments van fer servir dos llenguatges artificials diferents: un que era auditiu i un altre que era visual.
També va ser subjecte de diversos altres estudis sobre la cognició i habilitats sensorials dels dofins.
Les circumstàncies de la seva mort van desencadenar una controvèrsia quant a l'estat sanitari al laboratori on residia. Atès que Akeakamai va patir de càncer, es va decidir acabar la seva vida el dia 12 de novembre de 2003.

## Referències

* ↑ Herman, Louis M.; Richards, Douglas G.; Wolz, James P. «Comprehension of sentences by bottlenosed dolphins» (en anglès). Cognition, 16, 2, 01-03-1984, pàg. 129–219. DOI: 10.1016/0010-0277(84)90003-9. ISSN: 0010-0277.
* ↑ «UH Today Fall Review 2007». Arxivat de l'original el 2020-11-17. [Consulta: 12 novembre 2020].

## Enllaços externs

* Last dolphin dies at marine laboratory Arxivat 2007-10-30 a Wayback Machine.
# Toès d'Entrevalls

* No s'ha de confondre amb Toès i Entrevalls.
Toès d'Entrevalls, o el Bac, o Toès del Bac, o Veïnat de la Baga ([tu'ez'dentɾə'βaʎs], estàndard [tu'ɛz'dentɾə'βaʎs]), és un dels tres veïnats que constitueixen el nucli principal de la comuna de Toès i Entrevalls, a la comarca del Conflent, de la Catalunya del Nord.
Està situat a 823 metres d'altitud, damunt de la riba dreta de la Tet, al davant i sud-oest de Toès de Llar, o la Solana i dessota i al nord-oest del Veïnat de l'Església.

## Bibliografia

* Becat, Joan. «175 - Toès i Entrevalls». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Coromines, Joan. «Toès». A: Onomasticon Cataloniae: Els noms de lloc i noms de persona de totes les terres de llengua catalana. Barcelona: Curial Edicions Catalanes i la Caixa, 1996 (Onomasticon Cataloniae, V L - N). ISBN 84-7256-844-X.
* Kotarba, Jérôme; Castellvi, Georges; Mazière, Florent [directors]. Les Pyrénées-Orientales 66. París: Académie des Inscriptions et Belles-Lettres. Ministère de l'Education Nationale. Ministère de la Recherche. Ministère de la Culture et de la Communication. Maison des Sciences de l'Homme, 2007 (Carte Archeologique de la Gaule). ISBN 2-87754-200-5.
* Pélissier, Jean-Pierre. Paroisses et communes de France : dictionnaire d'histoire administrative et démographique, vol. 66 : Pyrénées-Orientales. París: CNRS, 1986. ISBN 2-222-03821-9.
* Ponsich, Pere; Lloret, Teresa; Gual, Raimon. «Toès». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Toès d'Entrevalls en els ortofotomapes de l'IGN
# Nous Territoris

Nous Territoris :
| Xinès: | Xinès: | 新界 |
| Mandarí |
| Mandarí | Pinyin: | Xīnjiè |
| Cantonès |
| Cantonès | Jyutping: | san1 gaai3 |
| | Yale: | sān gaai |
| Significat literal: | Significat literal: | New Frontier |
Nous Territoris (abreujat a NT o N.T.) és una de les tres principals regions de Hong Kong, juntament amb l'illa de Hong Kong i la península Kowloon.
Històricament, és la regió descrita en la Convenció per l'Extensió del Territori de Hong Kong. D'acord amb això els territoris abasten l'àrea continental del nord de Boundary Street de la península de Kowloon i el sud del riu Sham Chun que és la frontera interior entre Hong Kong i la Xina continental, així com per unes 200 illes allunyades incloent l'illa Lantau, l'illa Lamma, Cheung Chau, i Peng Chau en el territori de Hong Kong.

## Vegeu també

* Sai Wan Xan.

## Enllaços externs

* Cap 1 Sched 5A - Àrea dels Nous Territoris
# Schizothorax biddulphi

Schizothorax biddulphi és una espècie de peix cipriniforme de la família dels ciprínids.

## Morfologia

Els mascles poden assolir els 47,5 cm de longitud total.

## Distribució geogràfica

Es troba a la Xina.

## Referències

* 1 2 FishBase (anglès)
* ↑ Wu, Y. i C. Wu, 1992. The fishes of the Qinghai-Xizang Plateau. Sichuan Publishing House of Science & Technology, Chengdu, Xina. 599 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Zhang, W., 1998. China's biodiversity: a country study. China Environmental Science Press, Beijing. 476 p.
# Heterodonts (subclasse)

Els heterodonts (Heterodonta) són una subclasse de mol·luscs en la classe Bivalvia.

## Característiques

Aquests bivalves es distingeixen per tenir les dues valves de la mateixa mida i la xarnera amb poques dents cardinals separades nombroses dents laterals llargues. La conquilla no té capa de nacre, i les brànquies tenen forma de lamel·librànquia. La majoria de les espècies tenen un sifó.

## Taxonomia

Els heterodonts inclouen tres ordres i tres famílies sense assignar:
* Família Cycloconchidae †
* Família Lyrodesmatidae †
* Família Redoniidae †
* Ordre Hippuritoida † (rudistes)
* Ordre Myoida (típiques cloïsses i afins),
* Ordre Veneroida (escopinyes i afins).

## Referències

* ↑ Barnes, Robert D.. Invertebrate Zoology. Philadelphia, PA: Holt-Saunders International, 1982, p. 340. ISBN 0-03-056747-5.
* ↑ Carter, J. G.; Altaba, C. R.; Anderson, L. C.; Araujo, R.; Biakov, A. S.; Bogan, A. E.; Campbell, D. C.; Campbell, M.; Chen, J.; Cope, J. C. W.; Delvene. G.; Dijkstra, H. H.; Fang, Z.; Gardner, R. N.; Gavrilova, V. A.; Goncharova, I. A.; Harries, P. J.; Hartman, J. H.; Hautmann, M.; Hoeh, W. R.; Hylleberg, J.; Jiang, B.; Johnston, P.; Kirkendale, L.; Kleemann, K.; Koppka, J.; Kříž, J.; Machado, D.; Malchus, N.; Márquez-Aliaga, A.; Masse, J-P.; McRoberts, C. A. «A synoptical classification of the Bivalvia (Mollusca)». Paleontological Contributions, 4, 2011, pàg. 1-47.
# Daniel Martí i Varela

Daniel Martí i Varela, conegut futbolísticament com a Dani Martí (Mataró, 12 d'octubre de 1982) és un futbolista català que juga de migcampista.

## Trajectòria

Abans de debutar com a amateur, Dani Martí va passar per les categories inferiors del CE Mataró, arribant a jugar un any al juvenil del Real Murcia CF.
L'any 2001 Dani Martí va fitxar per la UE Cerdanyola de Mataró, on va disputar una temporada a Primera Catalana. L'any següent va jugar al primer equip del CE Mataró, debutant a Segona B. Posteriorment Dani Martí fitxaria pel CF Badalona, on es va estar dues temporades i mitja, aconseguint l'ascens a Segona B. La manca d'oportunitats van provocar la seva cessió al Palamós CF de Tercera Divisió. La temporada 2006-2007 Dani Martí va militar al Girona FC, amb el qual va aconseguir l'ascens a Segona B.
L'estiu de 2007 Dani Martí va aterrar a la UE Sant Andreu, on s'estaria quatre anys a les ordres de Natxo González i en va ser el capità a partir del segon. En la primera temporada l'equip va aconseguir l'ascens a Segona B, el tercer ascens de la carrera d'en Dani, que va marcar 9 gols aquella temporada. L'any següent el Sant Andreu va disputar la promoció d'ascens a Segona A, perdent contra l'AD Alcorcón; Dani va marcar 4 gols aquella temporada. Però sens dubte, el més destacat d'aquella temporada va ser la Copa Catalunya que va aconseguir el conjunt quadribarrat, superant el RCD Espanyol en la final disputada a Sant Carles de la Ràpita (2-1) amb el segon gol marcat per Dani Martí, que com a capità, rebria el trofeu de mans del president de la FCF.
La temporada 2009-10 Dani Martí va marcar 3 gols i el Sant Andreu es va proclamar campió de Segona B, deixant escapar l'ascens a Segona A en dues ocasions, contra la SD Ponferradina primer i contra el FC Barcelona B a la repesca. L'última temporada de Dani Martí al Sant Andreu va ser més discreta, ja que va ser titular en només 17 partits i va marcar un gol; l'equip acabaria en setena posició.
L'estiu de 2011 la UE Sant Andreu va patir una important disminució del seu pressupost i no es va poder renovar a Dani Martí, que va provar sort al grup 1 de Segona B, fitxant per la UB Conquense.

## Referències

* ↑ Mundo Deportivo (06/08/2007). "Alta en el Sant Andreu".
* ↑ Web oficial de la FCF (08/10/2008) "El Sant Andreu guanya la final de la XX Copa Catalunya 2008"
* ↑ Mundo Deportivo (09/12/2008). "Sant Andreu, campeón".
* ↑ Web oficial de la UB Conquense (30/06/2011). "Dani Martí refuerza el centro del campo blanquinegro".

## Enllaços externs

* Mundo Deportivo (09/12/2008). Entrevista a Dani Martí. "Indiscutible a l'onze andreuenc"
* Fitxa de Dani Martí a FutbolMe
# Al Marakeb Pro Cycling Team

L'equip Al Marakeb Pro Cycling Team (codi UCI: MPC) va ser un equip ciclista professional dels Emirats Àrabs Units, d'origen marroquí, de categoria continental. Creat el 2015, el 2016 va tenir la seu a l'emirat d'Umm al-Qaiwain.

## Principals resultats

* Critèrium Internacional de Blida: Nassim Saidi (2016)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals.
UCI Àfrica Tour
| Temporada | Classificació per equips | Millor ciclista en la classificació individual |
| 2015 | 8è | Tarik Chaoufi (51è) |
| 2016 | 9è | Reda Aadel (56è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a procyclingstats.com
* Plantilles i resultats 1 a firstcycling.com
* Plantilles i resultats 2 a firstcycling.com
* Plantilles i resultats a cyclebase.nl
# Contessa Entellina

Contessa Entellina (albanès Kundisa, sicilià Cundissa) és un municipi italià, dins de la ciutat metropolitana de Palerm. L'any 2007 tenia 1.981 habitants. És un dels municipis on viu la comunitat arbëreshë. Limita amb els municipis de Bisacquino, Campofiorito, Corleone, Giuliana, Monreale, Poggioreale (TP), Roccamena, Salaparuta (TP), Sambuca di Sicilia (AG) i Santa Margherita di Belice (AG).

## Administració

Llista d'alcaldes :
| Període | Identitat | Partit |
| 2006- | Sergio Gioachino Parrino | Centredreta |

## Personatges il·lustres

* Nikolla Keta
# Train

Train és un grup de música rock nord-americana de San Francisco formada l'any 1993. Actualment, la banda està formada per Patrick Monahan (veu), Luis Maldonado (guitarra), Hector Maldonado (baix, veu), Jerry Becker (teclats, guitarra), Matt Musty (bateria) Sakai Smith (vocal de suport), i Nikita Houston (vocal de suport). El 2011 va guanyar un Premi Grammy pel seu senzill "Hey Soul Sister".

## Discografia

* Train (1998)
* Drops of Jupiter (2001)
* My Private Nation (2003)
* For Me, It's You (2006)
* Save Me, San Francisco (2009)
* California 37 (2012)
* Bulletproof Picasso (2014)
* Christmas in Tahoe (2015)
* Train Does Led Zeppelin II (2016)
* A Girl, a Bottle, a Boat (2017)

## Referències

* ↑ White, Sue. «Guitarist says Train is the 'Grateful Dead for families'; see the band at Soaring Eagle in Mount Pleasant» (en anglès), 05-07-2014. [Consulta: 30 juliol 2019].
* ↑ «Train | Biography & History» (en anglès). [Consulta: 30 juliol 2019].
* ↑ Hale, Clint. «Train Doesn't Get Proper Credit For Being Terrible», 18-05-2017. [Consulta: 30 juliol 2019].
* ↑ «Train se lleva el Grammy como el mejor grupo de música pop» (en castellà). [Consulta: 30 juliol 2019].
# Nation of Exiles

Nation of Exiles és un documental nord-americà de 2010 escrit i dirigit pel cineasta Bavand Karim. Nation of Exiles s'ha projectat a festivals dels Estats Units, Brasil, Itàlia, França, Espanya i el Regne Unit.
El documental investiga els orígens del Moviment Verd iranià, i n'analitza el potencial perquè els mitjans socials i el periodisme ciutadà pugui influir en la propagació de la informació a escala global. El llargmetratge mostra les entrevistes amb el professor de la Universitat de Colúmbia, Hamid Dabashi, i Ellyn Angelotti de l'Institut Poynter. A més a més, inclou un metratge de violència per part de les milícies recolzades pel govern contra els manifestants pacífics i joves d'Iran.

## Referències

* ↑ Bavand Karim filmography a Internet Movie Database (anglès)
* ↑ Foster, Shelby. «Independent Streak: Films by Meadows alumni win festival awards». SMU Magazine, 13-10-2011.
* ↑ «Nation of Exiles». Top Documentary Films, 2010.

## Enllaços externs

* Nation of Exiles - Lloc web oficial
# Schizothorax cryptolepis

Schizothorax cryptolepis és una espècie de peix cipriniforme de la família dels ciprínids que es troba a la Xina.

## Referències

* ↑ Heckel J. J. 1838. Fische aus Caschmir gesammelt und herausgegeben von Carl Freiherrn von Hügel, beschrieben von J. J. Heckel. Wien. Fische Caschmir. 1-112.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Wu, H.L., K.-T. Shao i C.F. Lai (editors), 1999. Latin-Chinese dictionary of fishes names. The Sueichan Press, Taiwan.
# Hiperplàsia

La hiperplàsia és una adaptació celˑlular que consisteix en un increment en el nombre de cèlˑlules que, normalment, succeeix després d'una hipertròfia que ha superat el límit de l'índex nucli/citoplasma. Aquest increment celˑlular no es troba associat a un procés neoplàsic. És una adaptació reversible.
És produïda per dos processos no simultanis. El primer d'aquests processos és conseqüència de la hipertròfia celˑlular, ja que totes les cèlˑlules tenen una relació nucli/citoplasma màxima que no es pot superar. Si l'exigència funcional persisteix, com que no es pot superar el llindar màxim, s'inicia el primer procés de la hiperplàsia. El segon procés consisteix en una divisió celˑlular degut a la presència de factors de creixement que n'estimulen la proliferació, aquests factors de creixement tenen diversos orígens i normalment provenen d'un procés inflamatori.
# Disney's The Lion King

The Lion King és un videojoc basat en la pel·lícula homònima de Walt Disney Animation Studios per a diverses consoles, entre elles la Super Nintendo i la Mega Drive. El jugador controla en Simba, que avança per plataformes fins a créixer i enfrontar-se al seu oncle Scar, que actua com a cap final. Les plataformes són laterals, excepte en un nivell on ha de fugir d'una estampida de nyus i zebres en vertical. Respecte altres jocs similars, destaca per la seva dificultat, pels moviments adaptats a un felí (amb un atac de garres i relliscades) i la fidelitat dels gràfics als dibuixos animats originals. En els nivells d'obstacles, apareixen pistes que indiquen per on sortiran, per poder preparar adequadament el salt. El joc va vendre més d'un milió de còpies.
# Al Manzla

Al Manzla (àrab: المنزلة, al-Manzla; amazic estàndard marroquí: ⵍⵎⵏⵣⵍⴰ, Lmnzla) és una comuna rural de la prefectura de Tanger-Assilah, a la regió de Tànger-Tetuan-Al Hoceima, al Marroc. Segons el cens, el 2014 tenia una població total de 2.650 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Contestador automàtic

Un contestador automàtic o millor responedor automàtic és un dispositiu que respon automàticament les trucades telefòniques i enregistra els missatges deixats per persones que han trucat a un determinat telèfon, quan la persona destinatària de la trucada no pot (o no vol) contestar al telèfon.
A diferència de la bústia de veu, que és un sistema centralitzat o intercomunicat que realitza una funció similar, un contestador automàtic pot estar instal·lat a casa del client, al costat o bé incorporat al seu telèfon. Mentre els primers contestadors usaven una tecnologia de cinta magnètica, els aparells més moderns fan servir memòries solid state . Les cintes magnètiques són encara utilitzades en molts dispositius de baix cost encara que ja costa trobar-les a les botigues especialitzades.

## Característiques

La majoria dels contestadors moderns tenen un sistema per salutació. El propietari pot gravar el seu propi missatge que serà reproduït a qui truqui, o utilitzar el missatge predeterminat que ve instal·lat de fàbrica. En general, els contestadors poden ser programats per atendre una trucada després que soni un nombre determinat de vegades. Això és útil si (disposant d'identificació de trucada) el propietari està esperant una trucada en particular i no vol contestar a tots els que truquen.

## Història

* el 1935, l'alemany Willy Müller va patentar un gravador de converses telefòniques que es pot considerar el precursor dels contestadors automàtics. Curiosament, l'aparell tenia com a objectiu el mercat dels jueus ortodoxos que, per les restriccions religioses, no podien atendre el telèfon el Shabbath.
* el 1958, el Dr Kazuo Hashimoto, un prolífic inventor japonès, va desenvolupar el seu primer model de resposta automàtica. Les seves invencions, posteriorment patentades als Estats Units, són la base dels aparells utilitzats en l'actualitat.

## Vegeu també

* Caller-ID
* Telemàrqueting

## Referències

* ↑ Gabriel Bibiloni, Carles Castellanos, Lluís Marquet en el «El procés d'elaboració de la llengua catalana, prenent com a referència l'elaboració verdagueriana»: "En alguns casos el calc no es fonamenta en la forma sinó en l'ús, que és calcat de l'espanyol com ara en casos de doblets del tipus de contaminació/pol·lució, investigació/recerca, pel·lícula/film, èxit/succés, intercanvi/bescanvi, contestador/responedor, invertir/investir (en economia), etc"

## Bibliografia

* Bahiano, Ana Maria. Almanac Anys 70 . Rio de Janeiro: Ediouro, 2006. ISBN 8500017880. p.65.
# Pseudogobius poicilosoma

Pseudogobius poicilosoma és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 6,5 cm de longitud total.

## Hàbitat

És un peix de clima tropical i demersal.

## Distribució geogràfica

Es troba a l'Índia, Singapur, les Filipines, Indonèsia, Papua Nova Guinea i Austràlia.

## Observacions

És inofensiu per als humans.

## Referències

* ↑ Popta C. M. L., 1922. Vierte und letzte fortsetzung der Beschreibung von neuen Fischarten der Sunda-Expedition. Zool. Meded. (Leiden) v. 7. 27-39.
* ↑ BioLib (anglès)
* ↑ Bleeker, P., 1849. Bijdrage tot de kennis der Blennioïden en Gobioïden van der Soenda-Molukschen Archipel, met beschrijving van 42 nieuwe soorten. Verhandelingen van het Bataviaasch Genootschap van Kunsten en Wettenschappen v. 22: 1-40.
* 1 2 3 4 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.
* ↑ Kapoor, D., R. Dayal i A.G. Ponniah, 2002. Fish biodiversity of India. National Bureau of Fish Genetic Resources Lucknow, Índia. 775 p.
* ↑ Dasgupta, M., 2004. Relative length of the gut of some freshwater fishes of West Bengal in relation to food and feeding habits. Indian J. Fish. 51(3): 381-384.
* ↑ Herre, A.W.C.T. i A.F. Umali, 1948. English and local common names of Philippine fishes. U. S. Dept. of Interior and Fish and Wildl. Serv. Circular Núm. 14, U. S. Gov't Printing Office, Washington. 128 p.
* ↑ Koumans, F.P., 1953. Gobioidea. A: M. Weber i L. de Beaufort (eds.) Fishes of the Indo-Australian Archipelago, Vol. 10. E.J. Brill, Leiden. 423 p.

## Bibliografia

* Larson, H.K., 2001. A revision of the gobiid fish genus Mugilogobius (Teleostei: Gobioidei), and its systematic placement. Rec. West. Aust. Mus. (Suppl. Núm. 62):1-233.
* Riede, K., 2004. Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn, Alemanya. 329 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Serreta de Bernils

La Serreta de Bernils és una serra dels termes municipals de Castellcir i de Sant Quirze Safaja a la comarca del Moianès.
Està situada al nord del terme municipal de Sant Quirze Safaja, a llevant del de Castellcir. És un contrafort de la part septentrional de la Serra de Bernils, al nord-oest de la masia de Barnils. A l'extrem sud-oriental de la Serreta de Bernils hi ha la capella de la Mare de Déu del Roser de Can Barnils. La Baga de la Balma Fosca s'estén en el vessant nord-occidental d'aquesta serreta, la Solella del Bosc en el sud-occidental, i els Camps de Bernils en el meridional.

## Etimologia

Aquesta serreta, petita serra, pren el nom de la Serra de Bernils, de la qual és un contrafort.

## Referències

* ↑ Cingles de Bertí i de Gallifa [Document cartogràfic]: Gallifa, Vall de S. Miquel, Sots Feréstecs, Sot del Bac, Vall de Neu, Castell Cir, Sauva Negra: mapa topográfico excursionista: topografía procedente del mapa nacional del Instituto Geográfico y Catastral, de otros centros y observaciones directas por el equipo técnico de editorial Alpina / cartografía: A. Bescós; cartografía complementaria y res.tecn. X. Coll. Granollers: Editorial Alpina, 1986. ISBN 84-7011-033-0

## Enllaços externs

* La Serreta de Bernils en el seu entorn, a l'Institut Cartogràfic de Catalunya; el topònim no surt en el mapa